Roosiaed (saade)
"Roosiaed" on Raadio 7 kultuurisaade, mida juhib Heiki Haljasorg. Esimene "Roosiaia" saade oli eetris 1999. aastal. Saate eesmärgid on ajaloolis-kultuurilise silmaringi laiendamine, antiik- ja keskaegse kultuurivaramu tutvustamine, filosoofilis-teoloogiliste probleemide süvakäsitlused, haridus- ja kasvatusküsimuste analüüsimine ning põnevate ja eksootiliste maadega tutvumine. Heiki Haljasorg on "Roosiaia" saateid teinud Ateenas, Erfurdis, Firenzes, Gizas, Gotlandil, Halles, Helsingis, Kopenhaagenis, Leipzigis, Lübeckis, Pariisis, Riias, Roomas, Santorinil, Schmalkaldenis, Stockholmis, Veneetsias, Washingtonis ja Wittenbergis kohapeal. Tutvustatud on Aegnat, Hiiumaad, Kassarit, Kreenholmi, Naissaart, Piirissaart, Pähksaart, Ruhnut, Saaremaad,Tondisaart ja Vaindlood. Saate külalised on olnud professorid, diplomaadid, teoloogid ja üliõpilased.